b'\n_START_ARTICLE_\nCentrul Na\xc8\x9bional al Cinematografiei\n_START_PARAGRAPH_\nCentrul Na\xc8\x9bional al Cinematografiei (CNC) este o institu\xc8\x9bie de stat cu o tradi\xc8\x9bie \xc3\xaendelungat\xc4\x83, \xc3\xaenfiin\xc8\x9bat\xc4\x83 \xc3\xaenc\xc4\x83 din anul 1934, c\xc3\xa2nd a fost promulgat\xc4\x83 Legea Fondului Na\xc8\x9bional al Cinematografiei, fond destinat cre\xc4\x83rii bazei materiale \xc8\x99i finan\xc8\x9b\xc4\x83rii produc\xc8\x9biei cinematografice na\xc8\x9bionale._NEWLINE_La acea vreme, fondul era alimentat din dou\xc4\x83 taxe: una de un leu, din fiecare bilet de cinema cump\xc4\x83rat, iar alta, de 10 lei pentru fiecare metru de film importat \xc3\xaen \xc8\x9bar\xc4\x83._NEWLINE_Actualul Centru Na\xc8\x9bional al Cinematografiei a fost \xc3\xaenfiin\xc8\x9bat prin Legea nr. 574/2001, publicat\xc4\x83 \xc3\xaen Monitorul Oficial nr. 685 din 30 octombrie 2001, prin reorganizarea (desfiin\xc8\x9barea), Oficiului Na\xc8\x9bional al Cinematografiei. Rolul s\xc4\x83u este de organ de specialitate al administra\xc8\x9biei publice centrale \xc3\xaen domeniul cinematografiei, cu personalitate juridic\xc4\x83, \xc3\xaen subordinea Ministerului Culturii \xc8\x99i Cultelor, condus de un pre\xc8\x99edinte \xc8\x99i un vicepre\xc8\x99edinte, numi\xc8\x9bi prin ordin al ministrului culturii \xc8\x99i cultelor, potrivit legii._NEWLINE_Legea nr. 574/2001 a fost abrogat\xc4\x83 prin H.G. nr. 229 din 4 martie 2003 privind organizarea \xc8\x99i func\xc8\x9bionarea Centrului Na\xc8\x9bional al Cinematografiei, modificat\xc4\x83 la r\xc3\xa2ndul s\xc4\x83u de H.G. nr. 1.064/2005 privind reorganizarea \xc8\x99i func\xc8\x9bionarea Centrului Na\xc8\x9bional al Cinematografiei.'